Komission asetus (EY) N:o 2569/95, annettu 31 päivänä lokakuuta 1995, asetuksen (ETY) N:o 2385/91 täydentämisestä sellaisten Itävallan maantieteellisten alueiden osalta, joilla vuorilaiduntamista harjoittavia lampaanlihan tuottajia pidetään epäsuotuisten alueiden tuottajina



Virallinen lehti nro L 262 , 01/11/1995 s. 0032 - 0033



KOMISSION ASETUS (EY) N:o 2569/95, annettu 31 päivänä lokakuuta 1995, asetuksen (ETY) N:o 2385/91 täydentämisestä sellaisten Itävallan maantieteellisten alueiden osalta, joilla vuorilaiduntamista harjoittavia lampaanlihan tuottajia pidetään epäsuotuisten alueiden tuottajina EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Itävallan, Suomen ja Ruotsin liittymisasiakirjan ja erityisesti sen 149 artiklan, ottaa huomioon lampaan- ja vuohenliha-alan yhteisestä markkinajärjestelystä 25 päivänä syyskuuta 1989 annetun neuvoston asetuksen (ETY) N:o 3013/89 (1), sellaisena kuin se on viimeksi muutettuna asetuksella (EY) N:o 1265/95 (2), ja erityisesti sen 5 artiklan 9 kohdan, ottaa huomioon lampaan- ja vuohenlihan tuottajapalkkion myöntämistä koskevista yleisistä säännöistä 27 päivänä marraskuuta 1990 annetun neuvoston asetuksen (ETY) N:o 3493/90 (3), sellaisena kuin se on viimeksi muutettuna asetuksella (EY) N:o 233/94 (4), ja erityisesti sen 1 artiklan ja 2 artiklan 4 kohdan, sekä katsoo, että asetuksessa (ETY) N:o 3493/90 säädetään olosuhteista, joiden vallitessa vuorilaiduntamista harjoittavia tuottajia pidetään epäsuotuisten alueiden tuottajina; mainitussa asetuksessa säädetään erityisesti, että tässä tarkoituksessa huomioon otetaan ainoastaan sellaiset tuottajat, joiden sellaisista eläimistä, joille haetaan palkkiota, vähintään 90 prosenttia laiduntaa vähintään 90 peräkkäisen päivän ajan neuvoston direktiivin 75/268/ETY (5), sellaisena kuin se on viimeksi muutettuna direktiivillä 82/786/ETY (6), 3 artiklan 3, 4 ja 5 kohdassa määritellyillä alueilla ja joiden tila sijaitsee tiettyjen perusteiden mukaisesti ja asetuksen (ETY) N:o 3013/89 30 artiklassa säädettyä menettelyä noudattaen määriteltävillä maantieteellisillä alueilla; tuottajien ja tuottajaryhmittymien määrittelyyn lampaan- ja vuohenliha-alalla liittyvien tiettyjen erityistapausten soveltamista koskevista yksityiskohtaisista säännöistä 6 päivänä elokuuta 1991 annetussa komission asetuksessa (ETY) N:o 2385/91 (7), sellaisena kuin se on viimeksi muutettuna asetuksella (EY) N:o 826/94 (8), määritetään luettelo näistä maantieteellisistä alueista; Itävallan liittymisen seurauksena tämän listan täydentäminen on osoittautunut tarpeelliseksi, sillä tässä jäsenvaltiossa on havaittu, että määrätyt maantieteelliset alueet täyttävät säädetyt perusteet, ja tässä asetuksessa säädetyt toimenpiteet ovat lampaiden ja vuohien hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2385/91 seuraavasti: 1) Lisätään 3 artiklan 2 kohtaan seuraava alakohta: "Asetuksen (ETY) N:o 2700/93 1 artiklasta poiketen markkinointivuoden 1995 hakemusten osalta Itävallassa sijaitsevien tuottajien on toimitettava merkinnät sisältävät asiakirjat sekä 3 kohdassa tarkoitetut asiakirjat viimeistään 30 päivänä marraskuuta 1995." 2) Lisätään 3 artiklan 3 kohdan ensimmäisen ja toisen alakohdan väliin seuraava alakohta: "Markkinointivuosien 1995 ja 1996 osalta ja Itävallan osalta todistus vuorilaiduntamisesta kahden edellisen markkinointivuoden aikana voidaan korvata asiakirjoilla, joissa todistetaan, että markkinointivuoden 1995 aikana on vuorilaidunnettu." 3) Lisätään liitteeseen seuraava alakohta: "VI. ITÄVALTA Muut kuin epäsuotuisat alueet seuraaviin Bezirken-alueisiin kuuluvilla hallinnollisilla alueilla Gemeinden- tai Gemeindeteile-: Bundesland Vorarlberg: Feldkirch Dornbirn Bregenz Bundesland Kärnten: Klagenfurt Klagenfurt-Land Wolfsberg Bundesland Salzburg: Salzburg Salzburg-Umgebung Bundesland Steiermark: Graz Graz-Umgebung Leibnitz Radkersburg Weiz Feldbach Fürstenfeld Hartberg Bundesland Oberösterreich: Braunau am Inn Ried im Innkreis Schärding Vöcklabruck Grieskirchen Eferding Wels-Land Gmunden Urfahr-Umgebung Kirchdorf an der Krems Steyr-Land Linz und Perg Bundesland Niederösterreich: Amstetten Melk Scheibbs St. Pölten-Land Wien-Umgebung Krems an der Donau Krems-Land Horn Mödling Baden Neunkirchen Wiener Neustadt-Land Bundesland Burgenland: Neusiedl am See Eisenstadt-Land Mattersburg Oberpullendorf Oberwart Güssing." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan markkinointivuoden 1995 alusta lähtien. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 31 päivänä lokakuuta 1995. Komission puolesta Franz FISCHLER Komission jäsen (1) EYVL N:o L 289, 7.10.1989, s. 1 (2) EYVL N:o L 123, 3.6.1995, s. 1 (3) EYVL N:o L 337, 4.12.1990, s. 7 (4) EYVL N:o L 30, 3.2.1994, s. 9 (5) EYVL N:o L 128, 19.5.1975, s. 1 (6) EYVL N:o L 327, 24.11.1982, s. 19 (7) EYVL N:o L 219, 7.8.1991, s. 15 (8) EYVL N:o L 95, 14.4.1994, s. 8